Patvirtinta sodininkų bendrijos „Gulbė“

narių susirinkime 2020 m. \_\_\_\_\_\_\_\_\_\_\_\_\_ d.

**SODININKŲ BENDRIJOS „GULBĖ“**

**REVIZIJOS KOMISIJOS**

**DARBO REGLAMENTAS**

1. **BENDROSIOS NUOSTATOS**
   1. Sodininkų bendrijos „Gulbė“ (toliau – Bendrija) ūkinę finansinę veiklą kontroliuoja Revizijos komisija.
   2. Revizijos komisija savo darbe vadovaujasi Lietuvos Respublikos buhalterinės apskaitos įstatymu, kitais įstatymais ir teisės aktais, reglamentuojančiais bendruosius apskaitos principus, organizacijų ūkinę veiklą bei Pelno nesiekiančių ribotos civilinės atsakomybės juridinių asmenų buhalterinę apskaitą, LR Sodininkų bendrijų įstatymu, Bendrijos įstatais, narių susirinkimo nutarimais ir šiuo Reglamentu.
   3. Revizijos komisiją turi sudaryti ne mažiau kaip trys nariai. Revizijos komisijos nariai ir jos pirmininkas renkami bendrijos narių susirinkime ne ilgesnei kaip 3 metų kadencijai.
   4. Revizijos komisiją renka ir atšaukia visuotinis narių susirinkimas.
   5. Revizijos komisija nėra pavaldus Bendrijos valdymo organui (toliau – valdybai) ir atsiskaito narių susirinkimui kartą per metus, svarstant Bendrijos finansinių metų rezultatus. Revizijos komisijos pranešimas į narių susirinkimo darbotvarkę įrašomas atskiru klausimu.
   6. Revizijos komisijos nariu gali būti fizinis asmuo, turintis tos srities patyrimą.
   7. Revizijos komisijos nariu negali būti Bendrijos valdybos nariai, jų sutuoktiniai ar sugyventiniai, kai partnerystė įregistruota įstatymų nustatyta tvarka, ir asmenys, kuriuos su valdybos nariais sieja artimi giminystės ar svainystės ryšiai tėvai (įtėviai), vaikai (įvaikiai), broliai, seserys, sutuoktinio (sugyventinio) broliai, seserys, vaikai, tėvai, taip pat Bendrijos buhalteriai.
2. **PAREIGOS**
   1. Revizijos komisija yra savarankiškas narių susirinkimo išrinktas organas, kontroliuojantis Bendrijos ūkinę - finansinę veiklą ir buhalterinę apskaitą.
   2. *Revizijos komisija privalo:*
      1. patikrinti Bendrijos ūkinę - finansinę veiklą ir finansinės - buhalterinės veiklos dokumentus vieną kartą per metus pasibaigus Bendrijos finansiniams metams (eilinis patikrinimas). Patikrinimas turi būti atliekamas praėjus protingam terminui nuo finansiniu metų pabaigos, bet ne vėliau kaip per 4 mėnesius nuo finansinių metų pabaigos. Atlikus patikrinimą (reviziją) surašomas patikrinimo aktas su kuriuo pasirašytinai supažindinama Bendrijos valdyba;
      2. informuoti artimiausią Bendrijos narių susirinkimą apie patikrinimų rezultatus ir nustatytus Bendrijos veiklos pažeidimus;
      3. atlikti neeilinį ūkinės finansinės veiklos patikrinimą, jei to reikalauja ne mažiau kaip ¼ Bendrijos narių. Atlikus patikrinimą (reviziją) surašomas patikrinimo aktas su kuriuo pasirašytinai supažindinama Bendrijos valdyba ir artimiausiame Bendrijos narių susirinkime pateikiama ataskaita apie patikrinimų rezultatus ir nustatytus Bendrijos veiklos pažeidimus;
      4. dalyvauti narių susirinkimuose, esant kvietimui – valdybos posėdžiuose;
      5. būti objektyviu ir sąžiningu, iš anksto viešai nevertinti ir neskelbti atlikto tikrinimo rezultatų;
      6. patikrinimą atlikti kiek įmanoma greičiau (ne ilgiau, kaip vieną mėnesį), esant reikalui kreiptis (raštu) į Bendrijos valdybą patikrinimo laiko pratęsimui, užfiksavus esamą padėtį tikrinimo metu netrukdyti darbuotojams vykdyti operatyvinės ūkinės – finansinės veiklos ir buhalterinės apskaitos operacijų;
      7. ataskaitoje apibūdinti visus atliktus patikrinimus, nurodyti patikrinimų iniciatorius, nustatytus pažeidimus, trūkumus bei priemones jiems pašalinti, įvertinti Bendrijos metinės finansinės atskaitomybės realumą, pateikti informaciją visais veiklos tikrinimo klausimais, pateikti pasiūlymus Bendrijos finansinei ūkinei veiklai pagerinti;
      8. saugoti Bendrijos konfidencialią informaciją, kurią ji sužino kontroliuodama Bendrijos veiklą.
3. **TEISĖS**
   1. Revizijos komisija turi teisę:
      1. gauti patikrinimui reikalingus dokumentus, narių susirinkimų, Bendrijos valdybos posėdžių protokolus, narių sąrašus ir kitus dokumentus;
      2. iš anksto suderinus su Bendrijos valdyba, įeiti į tikrinamų objektų patalpas, kuriose laikomi tikrinami dokumentai, pinigai, materialinės vertybės ir patikrinti pinigų, ir materialinių vertybių likučius natūra ir pagal apskaitos dokumentus;
      3. gauti iš Bendrijos valdybos narių ir darbuotojų dokumentus, paaiškinimus, pažymas apie ūkines ir finansines operacijas, susijusias su tikrinamu objektu ar sritimi.
      4. inicijuoti neeilinio Valdybos posėdžio sušaukimą;
      5. inicijuoti neeilinį Bendrijos narių susirinkimą.

**4. DARBO ORGANIZAVIMAS**

* 1. Revizijos komisija patikrinimą atlieka, ¼ Bendrijos narių susirinkimo arba Bendrijos valdybos pavedimu.
  2. Patikrinimams atlikti Revizijos komisija gali pasitelkti specialistus. Sudėtingiems patikrinimams atlikti Revizijos komisija, Bendrijos valdybai sutikus, gali pasitelkti ekspertus ir konsultantus.
  3. Baigdama kiekvieną patikrinimą, Revizijos komisija surašo patikrinimo aktą. Patikrinimo akte turi būti nurodoma:
     1. patikrinimo atlikimo priežastys, teisinis pagrindas ir jame dalyvaujantys asmenys;
     2. patikrinimo objektas ir jo apibūdinimas;
     3. patikrinimo faktografinė medžiaga;
     4. patikrinimo išvados ir pasiūlymai.
  4. Jei atliekamas materialinių vertybių inventorizavimas, Revizijos komisija turi patikrinimą dokumentuoti Lietuvos Respublikos Vyriausybės nustatyta tvarka.
  5. Patikrinimo aktą pasirašo patikrinime dalyvavę asmenys. Kai tikrinamo objekto vadovas nesutinka su patikrinimo išvadomis arba akto faktografine medžiaga, šis asmuo aktą pasirašo ir nurodo, kad jo prieštaravimai bus išdėstyti atskirame rašte. Toks raštas turi būti pateiktas Revizijos komisijai ne vėliau kaip penkias darbo dienas po akto pasirašymo. Jeigu tikrinamo objekto vadovas atsisako pasirašyti aktą, Revizijos komisija apie tai pažymi, įrašydama akte pastabą.
  6. Faktografinėje medžiagoje turi būti pateikiami faktai, įrodantys veiklą, kuria pažeisti galiojantys įstatymai ir kiti norminiai teisės aktai bei Bendrijos įstatai, pasekmės. Ten pat turi būti įvardinti asmenys, tiesiogiai ar netiesiogiai atsakingi už padarytus pažeidimus.
  7. Faktografinė medžiaga pateikiama su nuorodomis į konkrečius buhalterinės apskaitos ar kitokius teisiškai galiojančius dokumentus, patvirtinančius išvadose įrašytus faktus, nurodant tų dokumentų numerį bei sudarymo datą. Dokumentais neparemti faktais į aktą negali būti traukiami.
  8. Baigus patikrinimą ir nustačius galiojančių teisės normų pažeidimą, Revizijos komisija privalo pareikalauti iš pažeidusių asmenų rašytinių pasiaiškinimų, kurie pridedami prie patikrinimo akto. Revizijos komisija nustato terminą, per kurį turi būti parašyti pasiaiškinimai, tačiau šis terminas negali būti trumpesnis nei 5 (penkios) darbo dienos.
  9. Jei pažeidę galiojančias teisės normas asmenys rašyti pasiaiškinimus atsisako, Revizijos komisija apie tai raštu informuoja Bendrijos valdybą ar Bendrijos narių susirinkimą.
  10. Su patikrinimo aktu Revizijos komisija privalo supažindinti Bendrijos valdybą ir asmenį, tvarkantį buhalterinę apskaitą. Jeigu jie atsisako pasirašyti, Revizijos komisija apie tai informuoja Bendrijos narių susirinkimą.

**5. ATSAKOMYBĖ**

5.1.Revizijos komisija įstatymų nustatyta tvarka atsako už:

5.1.1. nepatenkinamą Bendrijos ūkinės-finansinės veiklos kontrolę;

5.1.2. Bendrijos veiklos trūkumų nuslėpimą;

5.1.3.rRevizijos metu paimtų tikrinti finansinių ataskaitų, apskaitos dokumentų, registrų, kompiuterinių programų ir informacinių sistemų duomenų kopijų praradimą;

5.1.4. konfidencialios informacijos paskelbimą;

5.1.5. fiktyvių patikrinimų aktų surašymą ir neteisingos (neobjektyvios) informacijos pateikimą.

\_\_\_\_\_\_\_\_\_\_\_\_\_\_\_\_\_\_\_\_

**SUSIPAŽINOME:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vardas, pavardė, parašas, susipažinimo data

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vardas, pavardė, parašas, susipažinimo data

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vardas, pavardė, parašas, susipažinimo data